CELEX: C2004/300/92
Language: sl
Date: 2004-12-04 00:00:00
Title: Zadeva T-389/04: Tožba Zvezne republike Nemčije proti Komisiji Evropskih skupnosti, vložena dne 23. septembra 2004

4.12.2004   
            
            
               SL
            
            
               Uradni list Evropske unije
            
            
               C 300/47
            
         Tožba Zvezne republike Nemčije proti Komisiji Evropskih skupnosti, vložena dne 23. septembra 2004
   (Zadeva T-389/04)
   (2004/C 300/92)
   Jezik postopka: nemščina
   Zvezna republika Nemčija, ki jo zastopa C.-D. Quassowski, zastopnik, skupaj z G. Quardt, Rechtsanwältin, je dne 23. septembra 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično Odločbo Komisije C(2004)2641 z dne 14.7.2004 o pomoči za prestrukturiranje MobilCom, kolikor je Komisija Nemčiji naložila, da zagotovi, da tako MobilCom kot njene koncernske družbe za obdobje sedmih mesecev zaprejo svoje spletne trgovine za neposredno prodajo paketov mobilne telefonije na spletu in da v času zaprtja spletnih trgovin ustavijo tudi neposredno prodajo paketov mobilne telefonije preko spletne strani MobilCom Shops in da MobilCom ter njene koncernske družbe ne smejo sprejeti nobenih drugih ukrepov, s katerimi bi zaobšle navedene pogoje in da stranka preko avtomatizirane povezave na zadevnih straneh ne bo posredovana naprej na prodajnega partnerja;
            
         
               —
            
            
               Komisiji Evropskih skupnosti naloži plačilo stroškov postopka.
            
         Tožbeni razlogi in bistvene navedbe
   V obrazložitvi tožbe tožeča stranka navaja, da člen 88(2) ES Komisiji ne dovoljuje, da zadevni državi članici naloži druge ukrepe za zmanjšanje ali odpravo izkrivljajočih učinkov državne pomoči kot terjatve za njeno vračilo. Ukrepi, predvideni v členu 2 izpodbijane odločbe, tudi ne veljajo kot sprememba pomoči oziroma kot pogoji ali obveze, ki bi lahko bili zajeti s členom 7(4) Uredbe 659/1999. Komisija je zato svoje pristojnosti prekoračila in kršila člen 10 ES, ki določa dolžnost lojalnega sodelovanja držav članic in organov ES, zlasti ker je Nemčija izrecno izjavila, da ne more izpolniti pogojev.
   Tožeča stranka nadalje navaja težke napake v presoji Komisije pri preizkusu združljivosti državne pomoči s skupnim trgom.